stanford-oval/wikipedia huggingface dataset:
Seikkailupeli
Tunnettuja seikkailupelejä > Tekstiseikkailuja

Colossal Cave Adventure (Crowther & Woods, 1976), PDP-10-tietokoneelle kirjoitettu ensimmäinen tekstiseikkailupeli. Pelistä kehittyi myöhemmin Zork eli Dungeon, jonka Infocom-yhtiön käänsi kotitietokoneille kolmiosaiseksi sarjaksi, jonka ensimmäinen osa julkaistiin vuonna 1980.
The Hobbit (Melbourne House, 1982) - varhainen menestynyt tekstiseikkailu (tunnetuin versio Commodore 64:lle). Pohjautuu J. R. R. Tolkienin kirjaan Hobitti eli sinne ja takaisin.
Infocom-yhtiön julkaisemat pelit kuten Zork-sarja, Mind Forever Voyaging, Leather Goddesses of Phobos, sekä Douglas Adamsin kirjaan perustuva Hitchhiker's Guide to Galaxy.
Magnetic Scrolls -nimisen suunnitteluryhmän seikkailupelit vuosilta 1985–1991: The Pawn, The Guild of Thieves, Jinxter, Corruption, Fish! ja Wonderland. Saatavilla lukuisille eri koneille. Magnetic Scrollsin tekstiseikkailuissa oli mukana myös toisinaan näyttäviä koko ruudun kokoisia still-kuvia.
Tunnettuja seikkailupelejä > Graafisia seikkailupelejä

Sierra On-Line
Gabriel Knight -trilogia
King’s Quest I-VII
Leisure Suit Larry I-VII
Police Quest I-IV
Quest for Glory I-V
Space Quest I-VI
LucasArts (aiemmin Lucasfilm Games )
The Dig
Full Throttle
Grim Fandango
Indiana Jones and the Fate of Atlantis
Indiana Jones and the Last Crusade
Maniac Mansion ja jatko-osa Day of the Tentacle
Monkey Island -sarja
Sam & Max Hit the Road
Zak McKracken
Muita
Broken Sword -sarja
Discworld-sarja
Dreamfall
Fahrenheit
The Longest Journey
Myst
Simon the Sorcerer -sarja
Syberia
Starbound
Kirjallisuutta

Kuorikoski, Juho: Suuret seikkailupelit: Tietokonepelien klassikot.  Minerva, 2015.  ISBN 978-952-312-179-9
Aiheesta muualla

Wikimedia Commonsissa on kuvia tai muita tiedostoja aiheesta .
Fantasiaseikkailut - suomalainen klassisten seikkailu- ja RPG-pelien tietokonepelimuseo (Sierra, LucasArts, Tolkien, Ultima, SSI, Origin jne.)
JustAdventure
The LucasArts Museum
Vintage-Sierra
Adventure Gamers
Aiheesta muualla > Tekstiseikkailut

The Interactive Fiction Archive - laaja arkisto interaktiiviselle fiktiolle
Baf's Guide to the Interactive Fiction Archive - tekstiseikkailuiden haku Interactive Fiction Archivesta
Interactive Fiction Ratings (Arkistoitu – Internet Archive) - lista suosituimmista peleistä
IFComp - vuosittain järjestettävä tekstipelintekokilpailu
XYZZY - interaktiivista fiktioa käsitteleviä uutisia
Aikajana
Videopelilajityypit
| --- | --- |
Toimintapeli:  Ammuntapeli ensimmäinen persoona  kolmas persoona  Shoot ’em up  Taktinen ammuntapeli  Valopistoolipeli  Beat ’em up  Taistelupeli 
Seikkailupeli:  Graafinen seikkailupeli  Tekstiseikkailupeli  Visual novel 
Toimintaseikkailupeli:  Hiiviskelypeli  Selviytymispeli  Selviytymiskauhupeli  Tasohyppely 
Tietokoneroolipeli:  Internet-roolipeli  Massiivinen monen pelaajan verkkoroolipeli  MUD  Roguelike  Taktinen roolipeli  Toimintaroolipeli 
Strategiapeli:  Valtiosimulaattori  Tykkipeli  Reaaliaikainen strategiapeli Tornipuolustuspeli  Reaaliaikainen taktiikkapeli  Vuoropohjainen strategiapeli  Vuoropohjainen taktiikkapeli 
Simulaatiopeli:  Kaupunginrakennussimulaattori  Liike-elämäsimulaattori  Rakentamissimulaattori  Sosiaalinen simulaatiopeli  Treffisimulaattori  Virtuaalinen eläintenhoito 
Kulkuneuvosimulaattori:  Ajopeli  Ajosimulaattori  Avaruuslentosimulaattori  Junasimulaattori  Lentopeli  Lentosimulaattori  Sukellusvenesimulaattori 
Muut lajityypit:  Hyötypeli  Managerointipeli  Musiikkipeli Rytmipeli  Oppimispeli  Partypeli  Pulmapeli  Urheilupeli 
The Whispered World -peli
Hornionjärvi

| Hornionjärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°27′55″N, 22°58′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Heinijärven valuma−a (35.135)
Tulouo-oja:  Heinijärvenoja Vähäjärvestä
Laskuoja:  Heinijärvenoja Heinijärveen 
Järvinumero:  35.135.1.012
Mittaustietoja
Pinnankorkeus:  98 m  
Pituus:  450 m  
Leveys:  160 m  
Rantaviiva:  0,994 km  
Pinta-ala:  4,318 ha  
Saaria:  ei saaria
 fiHornionjärvi 
Hornionjärvi on Pirkanmaalla Sastamalan Karkussa Horniossa sijaitseva järvi.
Maantiede

Järven pinta-ala on 4,3 hehtaaria, ja sen pituus on 450 metriä ja leveys 160 metriä. Se sijaitsee kallioperän murrokseen muodostuneessa painaumassa. Painauman molemmin puolin maasto kohoaa parikymmentä metriä ylemmäksi. Järven rantaviiva on 1,0 kilometriä pitkä ja ranta on pääosin moreeni- ja kalliopohjaista metsämaastoa. Lähistöllä on Hornion kylän peltoja, mutta niistä vain yksi ulottuu järven rantaan asti. Sen lähettyvillä on vain neljä kiinteästi asuttua Hornion kylän tilaa, joista kaksi ovat rannan lähellä. Niiden lisäksi sen rantaan on rakennettu yksi vapaa-ajan asunto. Heinoosta tuleva tie yhtyy Karkusta tulevaan tieheen järven pohjoispuolella.
Vesistösuhteita

Järvi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Kuloveden alueella (35.13), jonka Heinijärven valuma-alueeseen (35.135) se kuuluu. Järven läpi virtaa Heinijärvenojan latvavedet ja siihen laskee vain kaksi muuta tulo-ojaa. Toinen niistä on Paskolammin laskuoja. Heinijärvenoja on valuma-alueen pääuoma, joka laskee seuraavaksi Heinijärveen. Järven vedenpinnan korkeus on 98,0 metriä ja Heinijärvellöä 85,9 metriä mpy., joten Heinijärvenojalle kertyy pudotusta 12,1 metriä.
Historiaa

Vuoden 1855−56 Kalmbergin kartastossa järven nimi kirjoitettiin "Iso Horniojärvi". Sekä järven pohjois- että eteläpuolella Heinijärvenojan rannat oli raivattu niittymaiksi. Järvellä ei kuitenkaan asuttu. Se kuului tuolloin Karkun pitäjään. Vuonna 1884 järven vedenpintaa laskettiin ja järvi lyheni huomattavasti. Vuonna 1930 julkaistussa Tyrvään seudun taloudellisessa kartassa on edelleisessä kartassa niittymaat raivattu Heinijärveltä Vähäjärvelle peltomaaksi, jota viljeli 14 maatilaa.. Näistä pelloista on valtaosa edelleen viljelyssä vuoden 1961 peruskartassa .
Abdel Rahman Swar al-Dahab

| Abdel Rahman Swar al-Dahab |
| --- | --- |
 Abdel Rahman Swar al-Dahab 1980-luvulla.
Sudanin valtionpäämies
 6. huhtikuuta 1985 – 15. toukokuuta 1986  
Edeltäjä:  Jaafar Nimeiri
Seuraaja:  Ahmad al-Mirghani
Henkilötiedot
Syntynyt: 1934 Al-Obeid
Kuollut: 18. lokakuuta 2018  (ikä 83)
Abdel Rahman Swar al-Dahab (arab. عبد الرحمن سوار الدهب‎, ‘Abd ar-Raḥmān Suwār ad-Dahab; 1934 Al-Obeid – 18. lokakuuta 2018) oli Sudanin presidentti 6. huhtikuuta 1985 – 6. toukokuuta 1986.
Elämäkerta

Al-Dahab valmistui Sudanin sotilasakatemiasta ja hänestä tuli merkittävä poliittinen hahmo, kun presidentti Gaafar Nimeiry nimitti hänet kansliapäällikökseen ja sitten puolustusministeriksi ja lopulta vuonna 1984 armeijan ylipäälliköksi.
Huhtikuussa 1985 Sudanissa tapahtuneen vallankaappaukseen jälkeen al-Dahabista tuli väliaikaisen sotilasneuvoston puheenjohtaja ja näin ollen Sudanin valtionpäämies. Lupaustensa mukaisesti hän luovutti vallan vaaleilla valitulle hallitukselle vuonna 1986 ja presidentiksi nousi Sadiq al-Mahdi. Vuonna 1987 hänestä tuli Al-Da’wa al-Islamiyya -järjestön ("Islamin kutsu") puheenjohtaja.
Al-Dahab sai Kuningas Faisalin kansainvälisen palkinnon vuonna 2004 palveluksesta islaminuskon hyväksi. Al-Dahab kuoli 18. lokakuuta 2018   Riadissa, Saudi-Arabiassa
Anders Blom

| Anders Blom> Henkilötiedot |
| --- | --- |
Syntynyt: 21. toukokuuta 1955 (ikä 69) Turku, Suomi
Kansalaisuus:  suomalainen
Ammatti:  yrittäjä, työelämäprofessori, yhteiskunnallinen vaikuttaja
Poliitikko
Puolue:  Kansallinen Kokoomus
Anders Blom (s. 21. toukokuuta 1955 Turku) on suomalainen vaikuttajaviestintäalan yrittäjä, työelämäprofessori ja yhteiskunnallinen vaikuttaja.
Blom on yhtenä Eurofacts Oy:n perustajana suomalaisen kaupallisen vaikuttajaviestinnän uranuurtajia, joka vuonna 1988 ryhtyi myymään yhteiskunnallisia asiantuntijapalveluja yhteiskunnallisista riskiarvioista, vaikuttamisstrategioista sekä suoraa ja epäsuoraa vaikuttamista yhteiskunnallisiin päättäjiin, julkishallintoon ja mediaan.
Koulutus

Blom valmistui ylioppilaaksi Turun suomalaisesta yhteiskoulusta 1974, valtiotieteen maisteriksi Turun yliopiston yhteiskuntatieteellisestä tiedekunnasta 1982 ja valtiotieteiden tohtoriksi tiedekunnasta 2018.
Yhteiskunnallinen toiminta
Blom nousi Kokoomuksen Nuorten Liiton (KNL) koululaisorganisaation johtoon toimien KNL:n kouluasiainsihteerinä 1974–1975. Vuonna 1976 Blom valittiin kolmeen ryhmittymään jakautuneessa KNL:ssä sen puheenjohtajaksi vuodeksi 1977 ja myös yksimielisesti kaksivuotiskaudeksi 1978–1979.  Blom on kokoomuksessa ollut sosiaalireformisti ja on kannattanut sosiaalista markkinataloutta.
Hän oli kunnallispolitiikassa Turussa 1976–78 ja Helsingissä 1980–83. Hän oli ehdolla Kokoomuksesta eduskuntaan Helsingin vaalipiiristä 1979 ja 1983 ja tuli kummallakin kerralla valituksi ensimmäiselle varasijalle.
Työkokemus

Blom työskenteli toimittajana Uudessa Suomessa 1983–1986 ja Turun Sanomissa 1986–88. Blom oli Adax-mainos Oy:n varatoimitusjohtaja 1988–89 ja Adax Group Oy:n toimitusjohtaja 1989-1991. Eurofacts Oy:n toimitusjohtajana Blom aloitti syksyllä 1991 ja on ollut yhtiön osakkaana siitä alkaen.
Eurofacts Oy on palvellut suomalaisia yrityksiä yhteiskunnallisessa vaikuttamisessa Suomessa ja EU:n hallinnoissa. Blom konsultoi myös Pietarissa ja Moskovassa suomalaisia ja ulkomaisia yrityksiä strategisessa viestinnässä, yhteiskunnallisten riskien minimoimisessa ja yhteiskuntasuhteissa. Eurofacts Oy on ensimmäinen suomalaisyritys, joka on EPACA:n jäsen ja allekirjoittanut sen eettiset menettelytapasäännöt jo 1996. Eurofacts on Fleishman-Hillard – viestintäkonsernin edustaja Suomessa.
Blom oli Perheyritysten liiton pääsihteeri 1997–2002, toimitusjohtaja 2003–2010, Eurofacts Oy:n toimitusjohtaja 2011–2016 ja yhtiön hallituksen puheenjohtajana vuodesta 2016. Vuonna 2019 Blomia luonnehdittiin yhteiskunnalliseksi vaikuttajaksi, ja häntä on nimitetty superlobbariksi.
Telakkaratkaisussa 2012–2013 neuvonantaja
Blomin kirjassa Veljeskunta avataan vuosien 2011–2015 telakkaratkaisuja, jolloin hallitus jakautui kahtia kysymyksessä, tuliko valtion pelastaa korealaisomisteiset Suomessa toimivat Turun, Helsingin ja Rauman telakat. Ainoa tapa saada valtio pelastamaan maksukriisiin ajautuneen STX-telakkayhtiön Suomen toimet oli ryhtyä omistamaan telakkaa, mitä aluksi omistajayhtiö STX ja vastuuministerit vastustivat. Varsinais-Suomen ja Turun kaupungin päättäjät, Lounais-Suomen elinkeinoelämä, meriteollisuustoimiala ja vähitellen koko palkansaajaliike nousivat joulun alla 2012 puolustamaan telakkayhtiön tukemista. Varsinais-Suomeen perustettiin telakkatyöryhmä pelastamaan STX. Toimialan kriisistä tuli kansallinen kysymys. Blom toimi telakkayhtiön suomalaisjohdon ja Turun kaupungin neuvonantajana.
Sopu löytyi pakon edessä. Valtio lähti omistajaksi ja otti telakkayhtiön haltuunsa vähitellen yhtiön suomalaisjohdon myötävaikutuksella. Yhteisymmärrys siunattiin eduskunnan välikysymyskeskustelussa. Aluksi pelastettiin laivatilaukset ja sitten luotiin pohja telakan osien myynnille, mikä sitten onnistui.
Tutkimus

Väitöskirjassaan Taloudelliset eturyhmät politiikan sisäpiirissä Blom väittää, että suomalaisten työnantajien ja työntekijöiden etujärjestöistä on muodostunut erivapauksia nauttiva sisäpiiri, josta maan eduskunta ja hallitus ovat riippuvaisia tavalla, jota voidaan nimittää rakenteellisesti korruptiiviseksi. Suomen politiikasta puuttuvat sisäpiirisäännöt, ja Blomin mukaan sekä liike-elämän että politiikan tietoa hallitsevat etujärjestöjen lobbaajat pääsevät sen vuoksi vaikuttamaan vahvasti maan poliittiseen järjestelmään ja käyttämään tilannetta omaksi edukseen. Blomin tutkimus kuuluu poliittisen talouden alaan poliittisesta historiasta.
Blom on ensimmäisiä suomalaisia, jotka ehdottivat avoimuusrekisterin perustamista. Laki avoimuusrekisteristä astuu voimaan 1.1.2024. Avoimuusrekisterin perustamista ajoi Suomessa Edunvalvontafoorumi puheenjohtajansa Tuomo Yli-Huttulan johdolla. Blom oli perustamassa Edunvalvontafoorumia 2010.
Blom aloitti Turun yliopistossa työelämäprofessorina Eduskuntatutkimuksen keskuksessa huhtikuussa 2019. Työelämäprofessorina Blom on keskittynyt työmarkkinajärjestöjen roolin tutkimiseen yhteiskunnallisessa vaikuttamisessa ja työmarkkinajärjestelmän tarkasteluun eräänlaisena eduskunnan ylähuoneena. Blom on myös perehtynyt korruptiivisuuden tutkimiseen Suomessa.
Eurooppa-aktiivi
Blom oli Turun nuorkauppakamarin Eurooppa-akatemia -nimisen hankkeen projektijohtaja 1988–90. Brysselissä pidettyyn akatemian päätöstilaisuuteen osallistui yli 300 suomalaista yritysjohtajaa. Hanketta rahoitti elinkeinoelämä ja työmarkkinajärjestöt. Se oli ensimmäisiä Euroopan Yhteisöjen jäsenyyteen orientoivia yhteiskunnallisia hankkeita jo ennen Euroklubia. Hankkeen yksi seuraus oli Eurooppa-Instituutin perustaminen Turun yliopiston, Turun Kauppakorkeakoulun ja Åbo Akademin yhteiseksi tutkimuslaitokseksi. Turun yliopiston ja Åbo Akademin nykyinen Eurooppa-tutkimus jatkaa tätä toimintaa. Eurooppa-akatemian koulutusohjelmien varainhankinta loi perustan Eurooppa-rahastolle ja Eurooppa-säätiölle, joka fuusioitiin Turun yliopistosäätiöön 2016. Blom on toiminut Turun yliopistosäätiön Eurooppa-rahaston hoitokunnassa ja on sen puheenjohtaja.
Vuonna 2017 Turun yliopistosäätiö, Turun kaupunki ja Turun yliopisto suunnittelivat Eurooppa Foorumia suurlähettiläs Matti Anttosen ehdotuksesta. Blom valittiin foorumin vetäjäksi ja Eurooppa Foorumi Turussa ry:n puheenjohtajaksi 2018. Blomin johdolla järjestettiin viisi foorumia 2018–2022.
Alfonson taulut

Alfonson taulut.
Alfonson taulut (lat. Tabulae Alphonsiae) olivat Kastilian ja Leónin kuninkaan Alfonso X Viisaan teettämät, vuonna 1272 valmistuneet tähtitieteelliset taulukot, jotka säilyivät käytössä 1600-luvulle saakka. Niiden tarkoituksena oli korjata aiemmin käytössä olleiden Toledon taulujen epätarkkuudet. Taulukot kirjoitettiin alun perin espanjaksi ja käännettiin sen jälkeen latinaksi.lähde?
Taulut painettiin ensi kerran Venetsiassa 1483.
Maailma on valmis

| Maailma on valmis |
| --- | --- |

Tyyli:  Komedia
Kestoaika:  n. 50 min
Pääosissa:  Kari-Pekka Toivonen   Pirjo Lonka   Anna-Leena Härkönen   Jari Nissinen   Hannele Lauri   Ilkka Heiskanen   Marika Parkkomäki
Alkuperämaa:   Suomi
Verkko:  Yle TV2
Esitetty:  15. elokuuta 2012 – 19. syyskuuta 2012
Tuotantokausia:  1
Jaksoja:  6
Ikäraja:  
Tuotanto
Ohjaaja(t):  Veikko Aaltonen
Käsikirjoittaja(t):  Johanna Hartikainen
Edeltäjä:  Harvoin tarjolla
Aiheesta muualla
IMDb
Maailma on valmis on Johanna Hartikaisen käsikirjoittama kuusiosainen televisiosarja, jonka on ohjannut Veikko Aaltonen. Maailma on valmis on jatkoa sarjalle Harvoin tarjolla, ja sen näyttelijät koostuvat pääosin samoista näyttelijöistä, jotka näyttelivät sen edeltäjässä. Sarjaa esitettiin Yle TV2:lla 15. elokuuta-19. syyskuuta 2012.
Sarjaa kuvattiin toukokuusta heinäkuuhun vuonna 2011.
Juoni

Maailma on valmis kertoo Lyytinmäkeläisten elämästä nyt. Topeliukset ja Urpolat ovat löytäneet uudet kodit Rautapellon rivitaloista. Virkeät lapset muuttuvat veteliksi teineiksi. Dokumenttiohjaaja Ismo Tuunanen ohjaa Ostoskeskus-sarjaa, mutta valmistelee myös tajunnanräjäyttävää uutta dokumenttielokuvaa, josta vain rahoitus puuttuu. Panu Möttö toimittaa Kulttuurin kuuloluuta tällä kertaa Savossa. Iäkkäät Rannat olivat Lyytinmäessä ainoita, jotka omistivat tonttinsa itse. Nyt Rantojenkin tontti kiinnostaa kaupungin keskeisiä virkamiehiä, sillä alueelle suunnitellaan uutta kansainvälistä käyttötarkoitusta. Hanke on salainen ja ihmeellinen, mutta sillä on määrä edistää kaupungissa asuvien terveyttä.
Rooleissa

| 0 | 1 | 2 |
| --- | --- | --- |
|  Kari-Pekka Toivonen  | … |  Kari Urpola, ortopedi   |
|  Mari Perankoski  | … |  Tarja-Kaisa Urpola, sosiaalityöntekijä   |
|  Pirjo Lonka  | … |  Marja-Leena Urpola, neurologi   |
|  Lauri Uotila  | … |  Toivo Urpola, Karin ja Marja-Leenan poika   |
|  Anna-Leena Uotila  | … |  Ella Urpola, Karin ja Marja-Leenan tytär   |
|  Anna-Leena Härkönen  | … |  Anni Alavus, käsikirjoittaja   |
|  Jari Nissinen  | … |  Ismo Tuunanen, dokumenttiohjaaja   |
|  Puntti Valtonen  | … |  Panu Möttö, radion kulttuuritoimittaja   |
|  Marika Parkkomäki  | … |  Hanna Topelius, hyvän olon yrittäjä   |
|  Ilkka Heiskanen  | … |  Jaakko Topelius, kustannustoimittaja   |
|  Eemeli Mikkola  | … |  Henry Sakari Topelius, Hannan ja Jaakon poika   |
|  Menni Renvall  | … |  Lauriina Topelius, Hannan tytär   |
|  Tapio Liinoja  | … |  Lauri Jansson, Lauriinan biologinen isä   |
|  Liisa Paatso  | … |  Pirjo Ranta   |
|  Kai Vaine  | … |  Kössi Ranta, putkimies   |
|  Lotta Lehtikari  | … |  Meri Vaittinen   |
|  Hannu-Pekka Björkman  | … |  Heikki Lassila, juristi ja Eikka-vaarin talon viimeinen omistaja   |
|  Juha Varis  | … |  Teemu Lihavainen, vihreä apulaiskaupunginjohtaja   |
|  Merja Larivaara  | … |  Koskelan sairaanhoitaja   |
Aiheesta muualla

Sarjan edeltäjä, Harvoin tarjolla
Ohjelman Facebook-sivu
Alinen Ritajärvi

| Alinen Ritajärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°26′35″N, 22°56′03″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Heinijärven valuma−a (35.135)
Laskuoja:  Ritajärvenoja Heinijärveen 
Järvinumero:  35.135.1.008
Mittaustietoja
Pinnankorkeus:  101,2 m  
Pituus:  830 m  
Leveys:  500 m  
Rantaviiva:  1,197 km  
Pinta-ala:  3,522 ha  
Saaria:  1
 fiAlinen Ritajärvi 
Alinen Ritarvi on Pirkanmaalla Sastamalan Karkussa Heinijärvellä sijaitseva järvi.
Maantiede

Alisen Ritarven pinta-ala on 3,5 hehtaaria, ja sen pituus on 830 metriä ja leveys 500 metriä. Se sijaitsee Heinijärven länsipuolella ylängöllä kahden muun samanlaisen järven kanssa. Sen rantaviiva on moni-ilmeinen, mutta erityisesti länsiosa muodostaa kapeasuisen lahden, jonka pinta-ala on kolmannes järvestä. Myös järven itäpäässä on kapea lahti. Keskiosassa sijaitsee sen ainoa saari, jonne on rakennettu vapaa-ajan asunto. Muuten järvi on autio. Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa. Rantaan rajoittuu muutama metsäinen suo. Rannoille on rakennettu saarimökin lisäksi kaksi muuta vapaa-ajan asuntoa. Toiselle mökille tulee metsäautotie Hornion ja Kylmäkoskenmaan väliseltä kylätieltä. Järven eteläosan yli kulkee korkeajännitelinja.
Ympäristöarvoja

Sastamalan kaupunki perusti vuonna 2014 Ritajärven luonnonsuojelualueen, johon järven rantametsät kuuluvat.
Vesistösuhteita

Alinen Ritarvi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Kuloveden alueella (35.13), jonka Heinijärven valuma-alueeseen (35.135) se kuuluu. Järvellä on kaksi tulo-ojaa, joista toinen on lähisuon laskuoja ja toinen on Ylinen Ritajärven laskuoja. Sen luusua sijaitsee järven itärannalla, josta saa alkunsa 200 metriä pitkä Heinijärveen laskeva Ritajärvenoja. Järven vedenpinnan korkeus on 101,2 metriä ja Heinijärven 85,9 metriä mpy., joten Ritajärvenojalle kertyy pudotusta 15,3 metriä.
Historiaa

Vuosina 1855–1856 valmistuneessa Kalmbergin kartastossa järven nimi kirjoitettiin muodossa ”Alanen Riitajärvi”  ja samoin toimittiin vuonna 1930 julkaistussa Tyrvään seudun taloudellisessa kartassa. Tähän karttaan on järven itäpäähän laskuojan viereen merkitty pieni peltopalsta. Sitä ei kuitenkaan näy vuoden 1961 peruskartassa. Järven nimi kirjoitettiin nyt muodossa ”Alanen Ritajärvi” ja se on tuolloin ollut vielä autio. Järven etelärannan ylitti nyt korkeajännitelinja.
Alcobaça

| Alcobaça |
| --- | --- |
 lippu:  vaakuna
 Alcobaça Portugalin kartalla
 Koordinaatit: 39°33′9″N, 8°58′36″W 
Valtio:  Portugali
Alue:  Centro
Ala-alue:  Oeste
Piiri:  Leiria
Hallinto:  
 – Hallinnon tyyppi:  Kunta
 – Pormestari:  Paulo Inácio
Pinta-ala:  
 – Kokonaispinta-ala:  408,14 km²
Väkiluku (2011):  56 693
 – Väestötiheys:  139 as./km²
 
 www.cm-alcobaca.pt 
Infobox OKVirheellinen NIMI-arvo: 
Alcobaça on kaupunki Oesten alueella Keski-Portugalissa. Se on syntynyt kahden joen (Alcoa ja Baça) muodostamaan laaksoon ja näiden joennimien yhdistelmästä on tullut kaupungin nimi. Kaupungin syntyyn on vaikuttanut 1100-luvulla rakennettu Alcobaçan luostari. Kaupunki ja sen ympärillä olevat kylät muodostavat Alcobaçan kunnan. Asukkaita kunnassa on 55 269 ja sen pinta-ala on 408,1 km². Kaupungissa on 6 232 asukasta.
Aiheesta muualla

Kuvia tai muita tiedostoja aiheesta Alcobaça Wikimedia Commonsissa
Kaupungin viralliset sivut
Leirian piirin kunnat
Alcobaça
Alvaiázere
Ansião
Batalha
Bombarral
Caldas da Rainha
Castanheira de Pêra
Figueiró dos Vinhos
Leiria
Marinha Grande
Nazaré
Óbidos
Pedrógão Grande
Peniche
Pombal
Porto de Mós
Tasavallan aukio Alcobaçassa
Alcobaçan oikeustalo
Tayeb Salih

Tayeb Salih
Tayeb Salih (arab. الطيب صالح‎, aṭ-Ṭayyib Ṣāliḥ; 12. heinäkuuta 1928 Karmakol – 18. helmikuuta 2009 Lontoo) oli sudanilainen kirjailija. Hän kirjoitti arabian kielellä romaaneja ja novelleja, joissa tarkasteli perinteisten ja modernien elämäntapojen risteytymistä Afrikassa.
Elämä

Salihin tausta oli Sudanin maaseudulla, mutta hän muutti nuorena Khartumiin, jossa aloitti yliopisto-opinnot. Vuonna 1952 hän lähti jatkamaan opiskelua Lontooseen. Hän kuului Isossa-Britanniassa koulutettujen sudanilaisten ensimmäiseen sukupolveen. Hän pysytteli Sudanin ulkopuolella suurimman osan loppuelämästään. Salih työskenteli BBC:n arabiankielisten palveluiden draamapäällikkönä, ministeriössä Qatarissa ja Pariisissa Unescon palveluksessa.
Salih meni vuonna 1965 naimisiin skotlantilaisen Julia Macleanin kanssa. Pariskunta asettui Lontooseen ja oli naimisissa Salihin loppuelämän ajan. 1990-luvulla Salih tuomitsi artikkelissa Where did these people come from? islamistien vallankäytön Sudanissa ja kyseenalaisti sudanilaisen kulttuurin korvaamista uskonnollisilla painotuksilla. Salih kuoli 80-vuotiaana Lontoossa. Hänellä oli tyttäret Zainab, Sara ja Samira.
Kirjallisuus

Vuonna 1966 Salih julkaisi teoksen Mawsim al-hijrah ila al-shamal, joka on sittemmin käännetty kymmenille eri kielille. Teoksesta on tehty paljon akateemista analyysiä. Edward Said piti kirjaa yhtenä hienoimmista esimerkeistä modernista arabikirjallisuudesta, ja vuonna 2001 Damaskoksen arabialainen akatemia nimesi kirjan 1900-luvun tärkeimmäksi arabiankieliseksi romaaniksi. Salihin kerronnassa yhdistyvät realismi ja absurdistiset piirteet.
Salihin myöhempi tuotanto jäi pitkälti pääteoksen varjoon. Hänen myöhempiä teoksiaan olivat novellikokoelma 'Urs al-Zayn (1967), kahdesta lyhyestä kirjasta 1970-luvulla koostettu Bandarshah ja myöhäisempi moniosainen omaelämäkerta.
Suomennettu tuotanto

Wad Hamidin dom-palmu, novelli; suomentanut Ilkka Lindstedt, Nuori voima: kulttuuriharrastajain lehti 2010: 2-3
Sam Vanni

| Sam Vanni |
| --- | --- |
 Sam Vanni vuonna 1964 poikansa Mikon kanssa. Taustalla luonnos Revontulten välkkeessä.
Henkilötiedot
Syntynyt: 6. heinäkuuta 1908 Viipuri, Suomen suuriruhtinaskunta
Kuollut: 20. lokakuuta 1992 (84 vuotta) Helsinki
Taiteilija
Ala:  taidemaalari
Taidesuuntaus:  abstrakti taide
Sam Vanni (vuoteen 1941 Samuel Besprosvanni; 6. heinäkuuta 1908 Viipuri – 20. lokakuuta 1992 Helsinki) oli suomalainen taidemaalari ja akateemikko, jota pidetään suomalaisen abstraktin taiteen uranuurtajana.